Μητροπολίτης Αρκαλοχωρίου, Καστελλίου και Βιάννου Ανδρέας

Ο Μητροπολίτης Αρκαλοχωρίου, Καστελλίου και Βιάννου Ανδρέας (κατά κόσμον Σταύρος Νανάκης) γεννήθηκε το 1957 στο Ηράκλειο Κρήτης. Είναι πτυχιούχος της Παιδαγωγικής Ακαδημίας Ηρακλείου και των τμημάτων Ιστορίας και Αρχαιολογίας και Θεολογίας του Αριστοτελείου Πανεπιστημίου Θεσσαλονίκης. Εκάρη Μοναχός στην Ιερά Μονή Αγκαράθου. Το 1988 χειροτονήθηκε Διάκονος και το 1992 χειροτονήθηκε Πρεσβύτερος υπό του Αρχιεπισκόπου Κρήτης Τιμοθέου. Στις 3 Νοεμβρίου 2001 εξελέγη από την Ιερά Επαρχιακή Σύνοδο της Εκκλησίας Κρήτης δια κλήρου πρώτος Μητροπολίτης της νεοσύστατης Μητροπόλεως Αρκαλοχωρίου, Καστελλίου και Βιάννου. Χειροτονήθηκε Επίσκοπος στις 3 Νοεμβρίου 2001. Το 1988 αναγορεύτηκε Διδάκτωρ Εκκλησιαστικής Ιστορίας της Θεολογικής Σχολής Α.Π.Θ και από το 1989 διδάσκει Εκκλησιαστική Ιστορία στο τμήμα Θεολογίας της Θεολογικής Σχολής Α.Π.Θ. Έχοντας περάσει απ’ όλες τις βαθμίδες, εξελέγη τακτικός Καθηγητής το 2002. Μετά το 2017 μετατάχθηκε στο τμήμα Κοινωνικής Θεολογίας και Χριστιανικού Πολιτισμού στην ίδια Σχολή. Το διάστημα 1992 - 1994 διετέλεσε Πρώτος σχολάρχης της Ανωτέρας Εκκλησιαστικής Σχολής Κρήτης. Διετέλεσε επίσης πρόεδρος της Διοικούσης Επιτροπής της Πατριαρχικής Ανωτάτης Εκκλησιαστικής Ακαδημίας Ηρακλείου Κρήτης από το 2006 - 2020.

 "Η χηρεία του Οικουμενικού θρόνου και η εκλογή του Μελέτιου Μεταξάκη (1918—1929)", διδακτορική διατριβή, Παράρτημα 5, Α΄ τόμου της Επιτηρίδα του Τμήματος Θεολογίας Θεολογικής Σχολής Θεσσαλονίκης, Θεσσαλονίκη 1991 Το επισκοπικό ζήτημα (1880-1882) και η Εκκλησία της Κρήτης, Κατερίνη 1992. Εκκλησία-Γένος- Ελληνισμός, 1993, 2002, Κατερίνη 1993. Το μητροπολιτικό ζήτημα και η εκκλησιαστική οργάνωση της Κρήτης (1897-1900), Κατερίνη 1995. Εκκλησιαστικά Κρήτης (19ος-20ος αιώνας), Θεσσαλονίκη 1997. Η Εκκλησία της Κρήτης στην επανάσταση του 1897-98. Από την εθναρχική στην εθνική συνείδηση, Θεσσαλονίκη 1998. Οικουμενικού Πατριαρχείου Ιστορικά , τ. Α΄, Θεσσαλονίκη 2000. Εκκλησία Εθναρχούσα και Εθνική:Μέσα από τη Σύναξη των Πρεσβυτέρων και τον Ιερό Σύνδεσμο της Εκκλησίας της Ελλάδος (1870-1922), Θεσσαλονίκη 2002 Οικουμενικού Πατριαρχείου Ιστορικά , τ. Β΄, Θεσσαλονίκη 2004. Η Εκκλησία και ο Ελευθέριος Βενιζέλος, Θεσσαλονίκη 2008, [1] Μικρά Ασία: Προσφυγικά Ατελεύτητα, Θεσσαλονίκη 2012, [2] Ο Πατριάρχης Ιωακείμ Γ΄: επισκόπηση και αιτούμενα της πορείας του και της εποχής του, 2012,[3] Το Οικουμενικό Πατριαρχείο στην Ύστερη Οθωμανική Αυτοκρατορία:Από το Γένος και την Εθναρχία στο Έθνος, Θεσσαλονίκη 2013. Βιβλιοπαρουσίαση υπό θεολόγου Χαραλάμπου (Χάρη) Ανδρεόπουλου, [4] «Ο Νεομάρτυρας Αγιος Γεώργιος Ιωαννίνων (1808 – 1838). Προσευχητική μαρτυρία», Θεσσαλονίκη 2017, Βιβλιοπαρουσίαση υπό θεολόγου Χαραλάμπου (Χάρη) Ανδρεόπουλου, [5] Πτυχές σχέσεων Εκκλησίας – Πολιτείας στον 20ό αιώνα, Θεσσαλονίκη, 2017, Βιβλιοπαρουσίαση υπό θεολόγου Χαραλάμπου (Χάρη) Ανδρεόπουλου, [6] Λόγοι και Ομιλίαι Μητροπολίτου Γέροντος Χαλκηδόνος Μελίτωνος, Θεσσαλονίκη 1991 (επιμέλεια της έκδοσης) Κωνσταντίνου Π. Σπανούδη, Ιστορικαί Σελίδες:Ιωακείμ ο Γ΄, εν Κωνσταντινουπόλει 1902 (επιμέλεια της επανέκδοσης Θεσσαλονίκη 2000) Άρθρα και ανακοινώσεις σε περιοδικά, συλλογικούς τόμους και συνέδρια. Βουλγαρική Εξαρχία Βιογραφικό σημείωμα στην ιστοσελίδα του Τμήματος Θεολογίας του Α.Π.Θ. Εργογραφία στη βάση Βίβλιονετ Εργογραφία στην ιστοσελίδα της Μητροπόλεως Αρκαλοχωρίου, Καστελλίου και Βιάννου Παρουσία του βιβλίου "Μικρά Ασία:Προσφυγικά Ατελεύτητα" από τον θεολόγο καθηγητή Χάρη Ανδρεόπουλο Πρόλογος του Βιβλίου "Οικουμενικό Πατριαρχείο στην Ύστερη Οθωμανική Αυτοκρατορία"